[bookmark: _Hlk238806892]Doložka zlučiteľnosti návrhu vyhlášky s právom Európskej únie

1. Navrhovateľ vyhlášky: Ministerstvo zdravotníctva Slovenskej republiky.

2. Názov návrhu vyhlášky: Vyhláška Ministerstva zdravotníctva Slovenskej republiky o požiadavkách na potraviny spracované na báze obilnín a detské potraviny a na výživové doplnky.
3. Predmet návrhu vyhlášky v práve Európskej únie:

a) je upravený v primárnom práve – čl. 114 a 168 Zmluvy o fungovaní Európskej únie (Ú. v. ES C 202 7.6.2016, s. 1)

b) je upravený v sekundárnom práve - smernica Európskeho parlamentu a rady 2002/46/ES z 10 júna 2002 o aproximácii právnych predpisov členských štátov týkajúcich sa potravinových doplnkov a smernica Komisie 2006/125/ES z 5 decembra 2006 o potravinách spracovaných na báze obilnín a detskej potrave určených pre dojčatá a malé deti

c) nie je obsiahnutý v judikatúre Súdneho dvora Európskej únie.

4. Záväzky Slovenskej republiky vo vzťahu k Európskej únii:
a) lehota na prebratie vyššie uvedených smerníc:
· smernica 2002/46/ES – 31. júl 2003
· smernica 2006/125/ES - smernica 2006/125/ES predstavuje kodifikované znenie smernice Komisie 96/5/ES v znení smerníc Komisie 98/36/ES, 1999/39/ES a 2003/13/ES; samotná smernica 2006/125/ES nestanovuje novú lehotu na prebratie, pričom podľa článku 9 a prílohy VIII časti B smernice 2006/125/ES bola lehota na prebratie smernice 96/5/ES 30. septembra 1997, smernice 98/36/ES 31. decembra 1998, smernice 1999/39/ES 30. júna 2000 a smernice 2003/13/ES 6. marca 2004
b) nebolo začaté konanie v rámci „EÚ Pilot“ alebo konanie o začatí postupu
Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení

c) predmetné smernice boli transponované do výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 25 júla 2007 č. 16826/2007-OL, ktorým sa vydáva hlava Potravinového kódexu Slovenskej republiky upravujúca požiadavky na potraviny na osobitné výživové účely a na výživové doplnky, ktorý v zmysle § 31ai ods. 2 zákona č. 152/1995 Z. z. o potravinách v znení neskorších predpisov stratí svoju platnosť a účinnosť.
			
5. Návrh vyhlášky je zlučiteľný s právom Európskej únie:
Úplne.

